**Györtelek Község Önkormányzata Képviselő-testületének 1/2022. (I. 14.) önkormányzati rendelete  
a települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX.02.) önkormányzati rendeletének módosításáról**

Györtelek Község Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében, az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a 8-17. §-ok, illetve a 21-22. §-ok tekintetében a szociális igazgatásról és szociális ellátásokról szóló 1993. évi III. törvény 1. § (2) bekezdésében, 26. §-ában, a 32. § (1) bekezdés b) pontjában, 10. § (1) bekezdésében, 132. § (4) bekezdésének g) pontjában és a 134/E. §-ban, alapján, tekintettel a 32. § (3) bekezdésben a 25. § (3) bekezdés b) pontjában, a 45. § (1)-(4) bekezdésekben és a 17. § (5) bekezdésben kapott felhatalmazás alapján, továbbá a 20. § tekintetében a szociális igazgatásról és szociális ellátásokról szóló 1993. évi III. törvény 48. § (4) bekezdésében kapott felhatalmazás alapján, a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény 1. § (4a) bekezdés b) pontjában kapott felhatalmazás alapján, valamint a 18. § tekintetében gyermekek védelméről és a gyámügyi igazgatásról szóló 1997. évi XXXI. törvényben 18. § (1)- (2) bekezdésében, a 131. §. (1) bekezdésében kapott felhatalmazás alapján a következőket rendeli el

**1. §**

A települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX.2.) önkormányzati rendelet 2. § (1) bekezdés a) pontja helyébe a következő rendelkezés lép:

*(E rendelet alkalmazásában - ettől eltérő rendelkezés hiányában –)*

„*a)* a rendeletben szabályozott **Gyermek és fiatal felnőtt rászorultságára tekintettel igényelt települési támogatás** tekintetében családként az 1997.évi XXXI. (továbbiakban: Gyvt.) 19. § (4) bekezdésében meghatározott közös háztartásban élő közeli hozzátartozókat kell figyelembe venni;”

**2. §**

A települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX.2.) önkormányzati rendelet 8. § (2) bekezdése helyébe a következő rendelkezés lép:

„(2) *A támogatás éves keretösszege 50.000 forint/ kérelmező, amely egy év időtartamra állapítható meg.*”

**3. §**

A települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX.2.) önkormányzati rendelet 10. § (1) bekezdése helyébe a következő rendelkezés lép:

„(1) *Lakhatási támogatásra jogosult az a személy, akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének négyszeresét, továbbá olyan háztartás esetében, ahol egyedülélő, nyugdíjas él a háztartásban az egy főre jutó havi jövedelem nem haladja meg a mindenkori öregségi nyugdíj mindenkori legkisebb összegének négy és félszeresét, továbbá az adott lakásra vonatkozóan igazolnia kell a lakás jogos használatát.”*”

**4. §**

A települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX.2.) önkormányzati rendelet 11. §-a helyébe a következő rendelkezés lép:

**„11. §**

(1) A lakhatási támogatás összege havi 5.000,-Ft, folyósítása pénzbeli formában történik a kérelmező részére.

(2) A lakhatási támogatást egy évre kell megállapítani.”

**5. §**

A települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX.2.) önkormányzati rendelet 18. § (2) és (3) bekezdései helyébe a következő rendelkezések lépnek:

„(2) *A gyermek és fiatal felnőtt rászorultságára tekintettel igényelt rendkívüli települési támogatás évente egy alkalommal adható, melynek összege:*

*a)* *általános iskolai beiskolázási támogatás esetén 10.000,- forint gyermekenként,*

*b)* *középiskolai beiskolázás esetén 30.000,- forint gyermekenként,*

*c)* *születés esetében 20.000,- forint.*

(3) 1 *A támogatás iránti kérelem benyújtása a (2) bekezdés a-b) pontjaiban meghatározott esetekben minden év augusztus 15. napjától tárgyév október 31. napjáig terjedő időszakban lehetséges, a (2) bekezdés c) pontja esetében a születést követő három hónapon belül lehetséges a kérelem benyújtása. A határidő jogvesztő.*”

**6. §**

A települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX.2.) önkormányzati rendelet 21. § (1) bekezdése helyébe a következő rendelkezés lép:

„(1) *A község közigazgatási területén életvitelszerűen élő, bejelentett lakcímmel, vagy tartózkodási hellyel rendelkező, 65. életévüket betöltött személyek részére, az idősek napja alkalmából a képviselő-testület évente egyszer, 10.000- forint értékű támogatást biztosíthat természetbeni, vagy pénzbeli formában, abban az esetben, ahol a 65. életévet betöltött személy családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) nyolcszorosát*”

**7. §**

A települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX.2.) önkormányzati rendelet 22. § (2) és (3) bekezdése helyébe a következő rendelkezések lépnek:

„(2) *A karácsonyi támogatás megállapításának feltétele, hogy az családban az egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) kilencszeresét.*

(3) *A karácsonyi támogatás iránti kérelem benyújtásának határideje minden év- tárgyév- október 15.- november 15. közötti időszak. A határidő jogvesztő*.”

**8. §**

A rendelet rendelkezéseit az e rendelet hatálybalépésekor folyamatban lévő ügyekben is alkalmazni kell.

**9. §**

Ez a rendelet 2022. január 15-én lép hatályba, és hatályba lépését követő első napon hatályát veszti. hatályát veszti.

Györtelek, 2022. január 13.

Halmi József dr.Sipos Éva

polgármester jegyző

Általános indokolás

***Általános indokolás***

*A szociális igazgatásról és ellátásról szóló 1993. évi III. törvény (a továbbiakban: Szt.) felhatalmazza az önkormányzatokat arra, hogy a törvényben meghatározott kérdésköröket helyi rendeletben szabályozzanak.*

Részletes indokolás

**Az 1. §-hoz**

**1.§-hoz:**

A települési támogatás és az önkormányzat által nyújtott egyéb szociális ellátások helyi szabályairól szóló 8/2021. (IX. 02.) önkormányzati rendeletben (továbbiakban: Rendelet) szereplő jogszabály számát pontosítja, mert az helytelenül szerepelt. „1997.évi III. helyett a 1997. évi XXXI.

**A 2. §-hoz**

**2.§-hoz:**

A rendeletben 8.§ (2) bekezdésében szereplő, gyógyszer támogatás éves keretösszegét emeli,  50.000 forintra/ kérelmező.

**A 3. §-hoz**

**3.§-hoz:**

A rendelet  10.§ (1) bekezdésében szereplő jövedelemhatárokat módosítja: az egy főre jutó havi jövedelem nem haladja meg az öregségi nyugdíj mindenkori legkisebb összegének négyszeresét, továbbá olyan háztartás esetében, ahol egyedülélő, nyugdíjas él a háztartásban az egy főre jutó havi jövedelem nem haladja meg a mindenkori öregségi nyugdíj mindenkori legkisebb összegének négy és félszeresét, továbbá az adott lakásra vonatkozóan igazolnia kell a lakás jogos használatát.”

**A 4. §-hoz**

**4.§-hoz:**

A rendelet 11.§-át módosítja, a kérelmező számára kerül folyósításra a támogatás, melynek összege is módosul 2 ezer forintról havi ötezer forintra.: „11.§ (1) A lakhatási támogatás összege havi 5.000,-Ft, folyósítása pénzbeli formában

**Az 5. §-hoz**

**5.§-hoz:**

A rendelet  18.§ (2)-(3) bekezdéseit módosítja, felsőoktatási támogatás kikerül a rendeletből, helyette általános iskolai beiskolázás esetére állapít meg támogatást, valamint a támogatási összegek kerülnek emelésre. A beadási határidő is módosul.

**A 6. §-hoz**

**6.§-hoz:**

A rendelet 21.§ (1) bekezdésében a jövedelemhatár módosul, az öregségi nyugdíj mindenkori legkisebb összegének nyolcszorosára, a hétszeres helyett.

**A 7. §-hoz**

**.§-hoz:**

A rendelet 22.§ (2)-(3) bekezdéseiben szereplő határidő módosul, október 15-november 15 közti időszakra, valamint a jövedelemhatár módosul az öregségi nyugdíj mindenkori legkisebb összegének kilencszeresre.  az öregségi nyugdíj mindenkori legkisebb összegének (a továbbiakban: nyugdíjminimum) kilencszeresét.

**A 8. §-hoz**

**8.§-**hoz:

A folyamatban lévő ügyekben történő alkalmazást határozza meg.

**A 9. §-hoz**

**9.§-hoz:**

A  Javaslat a helyi önkormányzati rendelet hatálybalépésének, és a hatályon kívül helyezésének időpontját határozza meg.